Elsa Lanchester

Elsa Sullivan Lanchester, naixida de Lewisham (Londres, Reino Uniu) lo 28 d'octubre de 1902 y muerta en Los Angeles (California, Estaus Unius) o 28 d'aviento de 1986, estió una destacada actriz anglo-estausunidense con una destacada carrera en o mundo d'o teatro y d'o cine britanico y cine estausunidense y d'a televisión dende meyaus d'os anyos 1920 dica meyaus d'os anyos 1980. Yera filla de l'activista britanica Edith Lanchester, chirmana d'o marionetista Waldo Lanchester y muller de l'actor Charles Laughton, con qui casó en 1929 en os inicios d'as suyas respectivas carreras y con qui estió casada dica la muerte de Charles. Actriz con una luenga carrera interpretativa, recibió cuantos premios y nominacions por as suyas interpretacions.

 Premios 
Elsa Lanchester recibió dos nominacions a l'Oscar a la Millor Actriz Segundaria, en 1949 por o suyo papel d'Amelia Potts en Come to the Stable, de Henry Koster; y en 1957 por a suya interpretación de Miss Plimsoll en Witness for the Prosecution, de Billy Wilder. Por ista zaguera cinta tamién recibió en o mesmo anyo un Globo d'Oro a la Millor Actriz Segundaria.

 Se veiga tamién 
 Cintas interpretadas por Elsa Lanchester.

 Vinclos externos 

  Elsa Lanchester en Internet Movie Database.
  Elsa Lanchester en TCM Movie Database.
  Elsa Lanchester en Internet Broadway Database.
  Elsa Lanchester en l'American Film Institute Catalog de l'American Film Institute.

Categoría:Actrices d'Anglaterra
Categoría:Actrices d'Estaus Unius
Categoría:Globo d'Oro a la Millor Actriz Segundaria
Categoría:Muertos en Los Angeles
Categoría:Naixius de Londres
Categoría:Nominada a o Premio Oscar a la Millor Actriz Segundaria
Categoría:1902 (naixencias)
Categoría:1986 (muertes)